Fornyings-, administrasjons- og kirkedepartementet

Fornyings-, administrasjons- og kirkedepartementet (FAD) var et norsk departement. Det ble opprettet som Moderniseringsdepartementet (MOD) 1. oktober 2004 med oppgaver fra det tidligere Arbeids- og administrasjonsdepartementet. Senere ble navnet endret til Fornyings- og administrasjonsdepartementet. Fra 1. januar 2010 ble navnet endret for siste gang. Departementet fikk samtidig ansvar for kirkesaker som ble overført fra Kultur- og kirkedepartementet, og same- og minoritetspolitiske saker som tidligere sorterte under Arbeids- og inkluderingsdepartementet. 1. januar 2014 ble departementet lagt ned og de fleste ansvarsområder overført til det nyfusjonerte Kommunal- og moderniseringsdepartementet.

 Ansvarsområde  
Departementet hadde ansvar for nasjonal IKT-politikk, generell konkurransepolitikk, kirkesaker, statlig arbeidsgiverpolitikk, same- og minoritetspolitikk, og koordinering av regjeringens moderniseringsarbeid i offentlig sektor. 
Statsbudsjettet listet opp følgende ansvarsområder:Fornyings-, administrasjons- og kirkedepartementet - Hovedoppgaver og organisering Prop. 1 S (2011–2012)
 utvikling av den sentrale arbeidsgiverpolitikken
 Samordne fornyingsarbeidet i offentlig sektor og den overordnede forvaltningspolitikken
 iverksetting av statlig sektorpolitikk gjennom fylkesmannsembetene
 helhet, kvalitet og kostnadseffektivitet på det administrative tjenesteområdet i departementsfellesskapet
 Politikken overfor den samiske befolkningen og de nasjonale minoritetene
 Konkurransepolitikk
 strategi og politikkutforming for bruk av IKT i samfunnet og samordning av IKT-politikken
 Overordnede ansvar personvern
 Statlig politikk på bygge- og eiendomsområdet
 Forvaltning av Den norske kirke

 Ledelse
Kommunal- og moderniseringsminister Jan Tore Sanner fra Høyre var statsråd, Paul Chaffey (H), Per-Willy Amundsen (Frp), Jardar Jensen (H) og Anders Bals (H) statssekretærer. Rikke Sjøberg (H) var Sanners politiske rådgiver.

I Regjeringen Stoltenberg II var Rigmor Aasrud statsråd i Fornyings-, administrasjons- og kirkedepartementet. Hun var da også nordisk samarbeidsminister. Tone Toften (Ap) var statssekretær. Ragnhild Vassvik Kalstad (Ap) var statssekretær med ansvar for samiske saker, nasjonale minoriteter, fylkesmennene, personvern og Statsbygg.regjeringen.no Ragnhild Vassvik Kalstad ny statssekretær i FAD 07.09.2012 Jon Reidar Øyan (Ap) er konstituert statssekretær. Øyvind Grøslie Wennesland er politisk rådgiver.

Morten Meyer (Høyre) var den første moderniseringsministeren. Første sjef for Fornyings- og administrasjonsdepartementet var Heidi Grande Røys (SV).

Øverste administrative leder for Fornyings-, administrasjons- og kirkedepartementet er departementsråd Ingelin Killengreen.regjeringen.no Killengreen ny departementsråd i FAD 04.02.2011

Underliggende etater
 Datatilsynet
 Konkurransetilsynet
 Norge.no, nedlagt som selvstendig enhet pr. 1. januar 2008
 Departementenes servicesenter
 Statens pensjonskasse
 Statsbygg
 Statskonsult
 Direktoratet for forvaltning og informasjons- og kommunikasjonsteknologi
 Det praktisk-teologiske seminar
 Kirkerådet
 Forvaltningsorganet for Opplysningsvesenets fond
 Den norske kirkes biskoper og bispedømmeråd

Navn

Da Jens Stoltenbergs regjering tok over etter Kjell Magne Bondeviks koalisjonsregjering høsten 2005, ble det kunngjort at departementet skulle hete Fornyelsesdepartementet. Aktivistnettstedet nynorsk.no kritiserte 18. oktober 2005 departementets navn for ikke å være nynorskvennlig. Den nynorskspråklige statsråden Heidi Grande Røys bestemte dagen etter at det offisielle navnet isteden skulle være Fornyings- og administrasjonsdepartementet på begge målformer. Hun oppgav at hensikten med navneendringen var «å velge et navn som fungerer på nynorsk».

Hun uttalte at fornying er «hovedform» på både bokmål og nynorsk. Dette ble senere tilbakevist av professor Finn-Erik Vinje, som viste til at skillet mellom hovedformer og sideformer er opphevet på bokmål, slik at alle former som står i ordboken, også svært lite brukte former som fornying, forelsking, forferdiging, forloving eller fornøying, er «hovedformer». Han påpekte videre at fornyelse er syv ganger mer brukt enn fornying på norsk. Vinje mener denne navngivningen føyer seg inn i et mønster der suffikset -else blir forsøkt utradert på grunn av en tanke om at det er «unasjonalt». Heidi Grande Røys hevder på sin side at navnet ble valgt på bakgrunn av en anbefaling fra Språkrådet. Navneendringen trådte i kraft 1. januar 2006.

Referanser

Eksterne lenker
 Pressemeldingen om navneendringen 2006

Kategori:Tidligere norske departementer
Kategori:Etableringer i 2004
Kategori:Opphør i 2013